Upplýsingar um hvaða störf teljast lögbundin og hvaða stjórnvald fer með viðurkenningu og / eða útgáfu leyfisbréfa er að finna hér : Listi yfir lögbundin störf . Starfsmenntun á framhaldsskólastigi Hér er hægt að nálgast umsóknareyðublað um mat og viðurkenningu á erlendri starfsmenntun og starfsreynslu erlendis frá : Umsóknareyðublað Umsóknum um mat á menntun og starfsreynslu erlendis frá þarf að fylgja : □ afrit af prófskírteini á frummáli þar sem fram kemur umfang námsins ( í árum , mánuðum eða vikum ) og inntak þess ( upptalning námsgreina ) □ þýðing á prófskírteini ( á íslensku , ensku eða Norðurlandamál ) □ staðfesting frá vinnuveitanda um starfsreynslu sem umsækjandi hefur aflað sér í starfsgrein sinni ( að lágmarki þrjú ár á síðastliðnum tíu árum ) □ staðfesting á þeim réttindum sem námið veitir í heimalandinu ( ef starfsgreinin nýtur lögverndunar þar ) □ ljósrit af vegabréfi ( staðfesting á þjóðerni ) . Umsóknum í rafiðngreinum skal skila til Fræðsluskrifstofu rafiðnaðarins , Stórhöfða 27 , 110 Reykjavík eða rafrænt á jens@rafnam.is Umsóknum í öðrum iðngreinum skal skila til IÐUNNAR-fræðsluseturs , Vatnagörðum 20 , 104 Reykjavík eða rafrænt á idan@idan.is Kennarar , bókasafns - og upplýsingafræðingar og náms - og starfsráðgjafar Menntamálastofnun sér um veitingu starfsleyfa til þessara starfsstétta . Hægt er að nálgast nánari upplýsingar á heimasíðu Menntamálastofnunar . Heilbrigðisstéttir Embætti landlæknis sér um veitingu starfsleyfa til allra heilbrigðisstétta . Hægt er að nálgast allar upplýsingar um starfsleyfin og ferlið við umsóknina á heimasíðu embættisins hér : Starfsleyfi heilbrigðisstétta